open-index/open-wikipedia-markdown huggingface dataset:
Θέμα συνειδήσεως (ταινία)

Το ***Θέμα συνειδήσεως*** είναι ελληνική δραματική ταινία του 1973, παραγωγής Φίνος Φιλμ, με πρωταγωνιστή τον Νίκο Κούρκουλο, σε σενάριο Σταύρου Τσιώλη και σκηνοθεσία Πέτρου Λύκα.

## Πλοκή
Ο νευροχειρουργός Γεραλής, κάνει μία εγχείρηση στον εγκέφαλο ενός ασθενούς με όγκο, ο οποίος όμως μετά την εγχείρηση μυστηριωδώς εξαφανίζεται.

Έτσι, αναγκάζεται να ερευνήσει ο ίδιος την υπόθεση, ενώ αρχικά χωρίς να το έχει καταλάβει, και ο ίδιος ο γιατρός είχε χρησιμοποιηθεί ως πιόνι σε ένα βρώμικο παιχνίδι. Σταδιακά, ανακαλύπτει πως ο ασθενής που χειρούργησε είναι ο Πρόεδρος του Ελληνικού Οργανισμού Πετρελαίων και έχει πέσει θύμα συμφερόντων πολυεθνικών πετρελαϊκών εταιρειών. Παρά τα επαγγελματικά προβλήματα που του δημιουργούν και τις πιέσεις που δέχεται, συνεχίζει με θάρρος την έρευνα.

Αρχικά, συλλαμβάνονται κάποια ασήμαντα μέλη της σπείρας, ενώ ο αρμόδιος υπουργός παρακωλύει διαρκώς τη διαδικασία. Στη συνέχεια, με τη βοήθεια ενός Εισαγγελέα και ενός ανακριτή, ο Γεραλής τελικά ξαναβρίσκει σε κακή ιατρική κατάσταση τον ασθενή του. Χάνει όμως, από τη συμμορία που τον παρακολουθούσε και του δημιουργούσε όλα τα προβλήματα, τον μονάκριβο γιο του σε ένα προσχεδιασμένο τροχαίο στην εθνική οδό.

## Διανομή
* Νίκος Κούρκουλος - Δρ. Γεραλής **'
* [[Μπέτυ Αρβανίτη]] - Σακελλαροπούλου
* [[Ζώρας Τσάπελης]] - Καθ. Εμμανουήλ Χατζηγιώργης **'
* Βασίλης Ανδρεόπουλος - Παναγιώτης Αργυρόπουλος **'
* [[Λουίζα Ποδηματά]] - Μαρία
* [[Νικήτας Τσακίρογλου]] - Δημοσιογράφος
* Χρήστος Δαχτυλίδης - Ανακριτής Φιλίππου **'
* Γρηγόρης Βαφιάς - Εισαγγελέας **

## Παραγωγή
Ο Σταύρος Τσιώλης, που γεννήθηκε κινηματογραφικά μέσα στη Φίνος Φιλμ, έγραψε το σενάριο με το ψευδώνυμο *Διονύσης Φωκάς*. Τη σκηνοθεσία ανέλαβε ο Πέτρος Λύκας, που έχει κάνει και το μοντάζ, όπως άλλωστε ήταν η δουλειά του επί χρόνια στην εταιρεία.

Η ταινία κυκλοφόρησε στις κινηματογραφικές αίθουσες τη σεζόν 1972-1973 και κόβοντας 132.930 εισιτήρια.

Η πρώτη προβολή της πραγματοποιήθηκε στις 12 Μαρτίου 1973. Κυκλοφόρησε και με τη μορφή DVD στις 4 Μαΐου 2010.

## Παραπομπές


## Εξωτερικοί σύνδεσμοι
* ''Θέμα συνειδήσεως'' στη Φίνος Φιλμ

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1973
Κατηγορία:Ταινίες παραγωγής Φίνος Φιλμ
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Αντίο ζωή

Το ***Αντίο ζωή*** είναι ασπρόμαυρη δραματική ταινία του ελληνικού κινηματογράφου, παραγωγής 1960 σε σκηνοθεσία Ορέστη Λάσκου και σενάριο Νέστορα Μάτσα και Κώστα Ασημακόπουλου.

## Πλοκή

Μια γυναίκα που ζει ευτυχισμένη με τον σύζυγο και το παιδί της, μαθαίνει ότι πάσχει από καρκίνο και προσπαθεί να τους εξασφαλίσει την ευτυχία μετά το θάνατό της χωρίς να μάθουν την αλήθεια για αυτήν.

## Διανομή

* Γιώργος Φούντας - Δημήτρης Βεργής**'
* [[Ελένη Χατζηαργύρη]] - Άννα Βεργή**'
* Μπεάτα Ασημακοπούλου - Έλσα**
* Λάμπρος Κωνσταντάρας - Στέφανος Βρανάς
* Τζόλυ Γαρμπή - Σοφία
* Μαρίνα Μιχαλοπούλου - Λίζα Βεργή
* Γκόλφω Μπίνη - Χριστίνα
* Ρίτα Μουσούρη - ασθενής
* Δήμητρα Σερεμέτη - βοηθός γιατρού
* Κώστας Χατζηχρήστος - αστυφύλακας
* Τάκης Χριστοφορίδης
* Άρης Βλαχόπουλος
* Στέλιος Παυλίδης

## Παραγωγή
Η ταινία είναι σε σενάριο Νέστορα Μάτσα και Κώστα Ασημακόπουλου, από το θεατρικό έργο των ίδιων με τίτλο *Τώρα που θα φύγω*. Ο Ορέστης Λάσκος σκηνοθετεί σε μια από τις λίγες σκηνοθεσίες του στην Φίνος Φιλμ και με πρωταγωνιστές τον Γιώργο Φούντα και την Ελένη Χατζηαργύρη, που επίσης λίγες συμμετοχές είχαν σε ταινίες του Φίνου. Για την ακρίβεια, πρόκειται για μία από τις τέσσερις ταινίες που γύρισε ο Ορέστης Λάσκος στη Φίνος Φιλμ. Οι άλλες τρεις είναι οι εξής: *[[Για ποιον χτυπά η... κουδούνα]]*, *[[Η Άγνωστος (ταινία, 1956)|Η άγνωστος]]* και *[[Γκόλφω (ταινία 1955)|Γκόλφω]].*

Η Νάντια Κωνσταντοπούλου τραγουδάει το τραγούδι "Αντίο ζωή", που έγραψε (μουσική και στίχοι) για την ταινία ο σύζυγος της, Τάκης Μωράκης.
## Κυκλοφορία
Η ταινία έκανε πρεμιέρα στις αίθουσες στις 29 Μαρτίου 1960.  Στην πρώτη προβολή της στους κινηματογράφους της Αθήνας και του Πειραιά η ταινία έκοψε 40.867 εισιτήρια  (19η θέση ανάμεσα στις 52 ελληνικές ταινίες της κινηματογραφικής περιόδου 1959-60). 

Το *Αντίο ζωή* κυκλοφόρησε σε μορφή ντιβιντί στις 04/04/2010. 

## Παραπομπές


## Εξωτερικοί σύνδεσμοι
* 
* 
* 
**[https://www.themoviedb.org/movie/701047?language=el-GR Αντίο ζωή]* στην TMDb

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1960
Κατηγορία:Ταινίες παραγωγής Φίνος Φιλμ
Κατηγορία:Ελληνικές δραματικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ορέστη Λάσκου
Κατηγορία:Ταινίες βασισμένες σε θεατρικά έργα
Κατηγορία:Ταινίες με μουσική σύνθεση Τάκη Μωράκη
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Ούτε γάτα ούτε ζημιά

Ο τίτλος **Ούτε γάτα ούτε ζημιά** μπορεί να αναφέρεται: 

## Τέχνες
* Ούτε γάτα ούτε ζημιά (θεατρικό, 1950)
* Ούτε γάτα ούτε ζημιά (ταινία)
* Ούτε γάτα ούτε ζημιά (θεατρικό, 2001)
* Ούτε γάτα... ούτε ζημιά (θεατρικό, 2014)

## Γλωσσολογία
* Ούτε γάτα ούτε ζημιά (έκφραση)
Πολυφράσμων

Ο **Πολυφράσμων** ή Πολυφράδμων ήταν  τραγικός ποιητής του 5ου π.Χ. αιώνα, γιος του ποιητή Φρυνίχου, ο οποίος είχε τιμηθεί με το πρώτο βραβείο στα Μεγάλα Διονύσια το 470 π.Χ.. Υπήρξε  μαθητής του Αισχύλου, από τον οποίον μάλιστα νικήθηκε το 467 π.Χ. όταν ο ίδιος παρουσίασε την τετραλογία Επτά επί Θήβας και ήρθε τρίτος. Δεύτερος ήλθε ο ποιητής Αριστέας και πρώτος ο Αισχύλος με την τετραλογία "Οιδιπόδεια". Επί περιόδου διακυβέρνησης των Αθηνών υπό του Χάρητος αναφέρονται πολλές θεατρικές νίκες του. Από τον Παυσανία αναφέρονται ως έργο του Πολυφράσμονος και οι "Πλευρώνιαι".

## Πηγές
* Π. Δρανδάκη, *Μεγάλη Ελληνική Εγκυκλοπαίδεια*, Πυρσός, Αθήνα.
*Βασίλη Ρίτσου, Λεξικό Αρχαίων Ελλήνων Δραματικών Ποιητών και Μιμογράφων

Κατηγορία:Αρχαίοι Έλληνες τραγικοί ποιητές
Πλάκα (αποσαφήνιση)

Η ονομασία **Πλάκα** ως τοπωνύμιο συνήθως αναφέρεται στην Πλάκα την παλιά ιστορική γειτονιά της Αθήνας. 

Επίσης χρησιμοποιείται και στην Πλάκα της Σαλαμίνας.

Αναφέρεται όμως και στους παρακάτω οικισμούς στην Ελλάδα: 
* Πλάκα Αρκαδίας, χωριό στο Άστρος.
* Πλάκα Αρκαδίας, χωριό στη Μεγαλόπολη.
* Πλάκα Αττικής, χωριό στο Λαύριο.
* Πλάκα Αχαΐας, χωριό στα Καλάβρυτα.
* Πλάκα Έβρου, χωριό στην Αλεξανδρούπολη.
* Πλάκα Ιωαννίνων, χωριό στα Ιωάννινα.
* Πλάκα Νάξου, χωριό στη Νάξο.
* Πλάκα Λασιθίου, χωριό στον Άγιο Νικόλαο.
* Πλάκα Λήμνου, χωριό στη Λήμνο.
* Πλάκα Αφετών Μαγνησίας, χωριό στην Αργαλαστή.
* Πλάκα Μουρεσίου Μαγνησίας, χωριό στη Ζαγορά.
* Πλάκα Μήλου, η χώρα της Μήλου. 
* Πλάκα Πιερίας, χωριό στο Λιτόχωρο.
* Πλάκα Χανίων, χωριό στις Βρύσες. 
* Πλάκα Χίου, χωριό στη Χίο.

αλλά και στις νησίδες:
* Πλάκα Κάσου, βραχονησίδα της Κάσου.
* Πλάκα Κέρκυρας, νησίδα στο Μαθράκι Οθονών.
* Πλάκα Λέρου, βραχονησίδα της Λέρου.
* Πλάκα Σάμου, νησίδα των Φούρνων Ικαρίας.
* Πλάκα Σχοινούσσας, νησίδα της Σχοινούσσας.

## Δείτε επίσης
* Πλάκα Δήλεσι, χωριό στο Σχηματάρι Βοιωτίας.
* Μεγάλη Πλάκα Κουφονησίων, νησίδα της Νάξου.
* Πλάκα Λιαδιού, νησίδα  της Αμοργού.
Αφέντρικα

**Αφέντρικα** ή **Ουρανία** είναι μεσαιωνική ερειπωμένη πόλη που βρίσκεται στη χερσόνησο της Καρπασίας. Ήταν παραθαλάσσια πόλη που καταστράφηκε είτε κατά την περίοδο των αραβικών επιδρομών του 8ου και 9ου αιώνα είτε αργότερα κατά τον 13ο αι. λόγω των συχνών πειρατικών επιδρομών. Οι κάτοικοί της την εγκατέλειψαν κι εγκαταστάθηκαν στο εσωτερικό της χερσονήσου φτιάχνοντας την κωμόπολη του Ριζοκαρπάσου σε απόσταση περίπου δέκα χιλιομέτρων. Ακόμα και σήμερα ο επισκέπτης μπορεί να διακρίνει τα ερείπια δεκάδων οικιών, ενώ διασώζεται η εκκλησία της Παναγίας της Αφέντρικας που κατασκευάστηκε πάνω στα ερείπια τρίκλιτου ναού γοτθικής τεχνοτροπίας, απέναντι από τα απομεινάρια ενός σταυροειδούς με τρούλο ορθόδοξου ναού.

Η πόλη ήταν γνωστή στην αρχαιότητα με το όνομα Ουρανία με το οποίο αναφέρεται από τους Διόδωρο Σικελιώτη, ο οποίος γράφει ότι το 307 Π.Χ. ο Δηµήτριος Πολιορκητής την πολιόρκησε και την κατέλαβε.

Η Αφέντρικα βρίσκεται ανατολικά από τον ναό του Άγιο Φίλωνα κι απέχει απ' αυτόν περίπου εννέα χιλιόµετρα. 

## Πηγές
* Ιστορία του Ριζοκαρπάσου

Κατηγορία:Πόλεις της αρχαίας Κύπρου
Κατηγορία:Μεσαιωνική ιστορία της Κύπρου
Σκληρόκαρδος Χρυσοκούκης

Ο **Σκληρόκαρδος Χρυσοκούκης** ή **Φλίντχαρτ Γκλόμγκολντ** (Αγγλ. *Flintheart Glomgold*) είναι φανταστικός χαρακτήρας της Ντίσνευ. Είναι ένας από τους μεγαλύτερους αντιπάλους του Σκρουτζ Μακ Ντακ, καθώς κατέχει τον τίτλο του «Δεύτερου πιο πλούσιου παπιού του κόσμου» και έχει προσπαθήσει αρκετές φορές να ξεπεράσει τον Σκρουτζ, χωρίς όμως επιτυχία.

Έκανε την πρώτη του εμφάνιση το 1956, στην ιστορία του Καρλ Μπαρκς *Το Δέυτερο Πιο Πλούσιο Παπί του Κόσμου,* που δημοσιεύτηκε τον Σεπτέμβριο του 1956 στο περιοδικό Uncle Scrooge #15. Η ελληνική έκδοση της ιστορίας δημοσιεύθηκε τον Μάρτιο του 1994 στο ΚΟΜΙΞ #69.

Ο Χρυσοκούκης μοιάζει σε πολλά σημεία με τον Σκρουτζ, αλλά έχει και πολλές διαφορές. Ζει στη Νότιο Αφρική, όπου έχει ένα Θησαυροφυλάκιο ίδιο με του Σκρουτζ, άλλα αντί να έχει το σήμα του Δολαρίου έχει το σήμα της Αγγλικής Λίρας. Ο Χρυσοκούκης έχει μία εξώπορτα κάστρου στην είσοδο του θησαυροφυλακίου του, ένα κανόνι στην πόρτα του γραφείου και μία μπανιέρα με χρήματα, όπως ο Σκρουτζ, έχοντας σχεδόν όσα λεφτά έχει κι εκείνος. Ο Χρυσοκούκης του μοιάζει αρκετά, τόσο στην εμφάνιση, όσο και στον χαρακτήρα, αλλά και στον τρόπο ντυσίματος, όμως ενσαρκώνει την κακή πλευρά ενός μεγιστάνα όπως ο Σκρουτζ. Είναι το ίδιο άπληστος, φιλάργυρος και τσιγκούνης, αλλά είναι πιο κακός, μοχθηρός και αδίστακτος. Δεν διστάζει να χρησιμοποιήσει τα πιο ύπουλα και ανήθικα κόλπα για να πετύχει αυτό που θέλει και μάλλον γι' αυτό η μοίρα του τον έχει καταδικάσει να βγαίνει πάντα δεύτερος.

Κατηγορία:Disney (χαρακτήρες κόμικς)
Κατηγορία:Disney (χαρακτήρες κινουμένων σχεδίων)
Παναγία (συνοικία Λευκωσίας)

Η **Παναγία** είναι συνοικία του Δήμου Λευκωσίας. Η συνοικία είναι γνωστή και ως **Παλλουριώτισσα**. Μετά την τουρκική εισβολή του 1974, ένα μικρό μέρος της διοικητικής έκτασης της συνοικίας βρίσκεται Εντός της Νεκρής Ζώνης.

## Τοποθεσία
Στα βόρεια συνορεύει με το Καϊμακλί, στα ανατολικά και νότια με την Αγλαντζιά, στα νοτιοδυτικά με τη συνοικία Άγιοι Κωνσταντίνος και Ελένη και στα δυτικά με τη συνοικία Τακτελκαλέ.

## Ιστορία
Αρχικά, η περιοχή της Παναγίας άνηκε στο Συμβούλιο Βελτιώσεως Παλλουριώτισσας, το οποίο στις 29 Μαρτίου 1968 ενσωματώθηκε στον Δήμο Λευκωσίας. Την 1η Αυγούστου 1977 η συνοικία της Παλλουριώτισσας διαχωρίστηκε σε δύο συνοικίες: στη συνοικία Παναγίας και στη συνοικία Αγίων Κωνσταντίνου και Ελένης.

## Πληθυσμός
Ο πίνακας που ακολουθεί παρουσιάζει τον πληθυσμό της Παναγίας όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


Κατηγορία:Συνοικίες Δήμου Λευκωσίας
Χρυσόμαλλο δέρας

μικρογραφία|δεξιά|Ο Ιάσων παρουσιάζει στον Πελία το χρυσόμαλλον δέρας
Το **χρυσόμαλλον δέρας** ήταν το δέρας (δέρμα, προβιά) που απέμεινε από το κριάρι που έστειλε η Νεφέλη για να σώσει το γιο της Φρίξο από τη θυσία που ήθελε να κάνει ο πατέρας του.

## Σύμφωνα με τη μυθολογία
Ο βασιλιάς Αθάμας έχοντας πάρει τον χρησμό από το μαντείο των Δελφών ότι ήταν ευθύνη του γιου του το γεγονός πως δε φύτρωσε το σιτάρι εκείνη τη χρονιά, αποφάσισε να τον θυσιάσει. Έτσι η μητέρα του Νεφέλη η οποία είχε πεθάνει, έστειλε από τον ουρανό ένα κριάρι με χρυσό δέρμα να τον αρπάξει από την επικείμενη θυσία. Το κριάρι λοιπόν άρπαξε τον Φρίξο και την Έλλη και τους πήγε στην Κολχίδα. Εκεί ο Φρίξος θυσίασε το κριάρι στο Δία και χάρισε το δέρμα του στο βασιλιά της Κολχίδας, Αιήτη που τον φιλοξενούσε. Εκείνος το κρέμασε σε μια βελανιδιά στο δάσος του θεού Άρη και έβαλε έναν ακοίμητο δράκο να το φυλάσσει.

## Δείτε επίσης
* Ιάσονας
* Αργοναυτική εκστρατεία
## Παραπομπές

## Πηγές
* Βιβλίο Ιστορίας Γ΄ Δημοτικού ΟΕΔΒ

Κατηγορία:Ελληνική μυθολογία
Κατηγορία:Αργοναυτική εκστρατεία
Μπουγιούκ Χαμάμ (Λευκωσία)

right|thumb|Μπουγιούκ Χαμάμ.

Το **Μπουγιούκ Χαμάμ** [Μεγάλο Χαμάμ] (τουρκ. *Buyuk Hamam*) είναι ένα από τα πρώτα οθωμανικά λουτρά της Λευκωσίας στην Κύπρο. Σύμφωνα με τουρκικές πηγές φτιάχτηκε πάνω στα ερείπια ρωμαιοκαθολικού ναού του 14ου αιώνα, του Αγίου Γεωργίου των Λατίνων. Ο ναός μετατράπηκε σε λουτρό μετά την κατάληψη της Κύπρου από τους Οθωμανούς το 1571.

Κατηγορία:Κτίρια και κατασκευές στη Λευκωσία
Κατηγορία:Λουτρά
Πιράνχας

Ως **πιράνχας** αναφέρονται διάφορα γένη παμφάγων ψαριών που ζουν στα γλυκά νερά της Νότιας Αμερικής και κυρίως του Αμαζονίου. Τα πιράνχας χρησιμεύουν ως τροφή για τις κοινότητες των ιθαγενών στην περιοχή του Αμαζονίου.

## Ετυμολογία ονομασίας
Σύμφωνα με μερικούς, η λέξη πιράνχα (Πορτογαλικά piranha -προφέρεται "πιράνια"-) προέρχεται απ' τη γλώσσα Γουαρανί, όπου "pirá" σημαίνει ψάρι και ο anhá (ανιά) είναι ένα σατανικό τζίνι, συγκριτικό του Διαβόλου. Άλλη ερμηνεία, που θεωρεί τον όρο προερχόμενο απ' την γλώσσα Γουαρανί, υποστηρίζει ότι προέρχεται απ' τις λέξεις pirá (ψάρι) και rai (δόντι). Επειδή στα Γουαρανί δεν υπάρχει η επανάληψη συλλαβών, η σύνθετη λέξη θα ήταν ¨pira'ai", που, ισπανοποιημένο, θα γινόταν "piraña". 

Άλλοι αποδίδουν το όνομα στην Τουπιναμπά, γλώσσα συγγενική με την προηγούμενη, όπου "pirá" σημαίνει επίσης ψάρι και η λέξη "anhá" αναφέρεται στα δόντια, δηλαδή «οδοντωτό ψάρι».
## Μύθοι-υπερβολές
Η ονομασία *πιράνχας* έχει αποκτήσει τρομακτική διάσταση, καθώς έχουν καταγραφεί επιθέσεις τους κατά ανθρώπων, όμως στην πραγματικότητα οι περιπτώσεις αυτές είναι μεμονωμένες. Κατά διαστήματα είχαν διαδοθεί μύθοι σχετικά με πιράνχας ότι καταβροχθίζουν ένα ανθρώπινο σώμα ή κάποιο θηλαστικό μέσα σε δευτερόλεπτα. Αυτοί οι μύθοι αναφέρονται σε ένα συγκεκριμένο γένος αυτού του ψαριού. Ένας ακόμη μύθος αναφέρει ότι έλκονται από το αίμα. Όμως όλοι αυτοί οι ισχυρισμοί έχουν καταρριφθεί ύστερα από σχετικές επιστημονικές έρευνες.

## Παραπομπές


Κατηγορία:Χαρακόμορφα
Κατηγορία:Πανίδα της Νότιας Αμερικής
Κατηγορία:Ψάρια γλυκών υδάτων
10370 Υλονόμη

10370 Υλονόμη 


Ανακάλυψη

Ανακαλύφθηκε από D. C. Jewitt,  J. X. Luu

Ανακαλύφθηκε στις 27 Φεβρουαρίου 1995

Χαρακτηριστικά τροχιάς

Αφήλιο 31,225 AU

Περιήλιο 18,904 AU

Ημιάξονας τροχιάς 25,065 AU

Εκκεντρότητα 0,2458

Περίοδος περιφοράς 45.835 ημέρες  (125,49 χρόνια)

Κλίση 4,145° ως προς την Εκλειπτική 

Μήκος του ανερχόμενου σημείου 178,263° 

Όρισμα του περιηλίου 6,494° 

Φυσικά Χαρακτηριστικά

 Διάμετρος 70 km 

Φαινόμενο μέγεθος21,9 

Απόλυτο μέγεθος 8,0 



Η **10370 Υλονόμη** ή **1995 DW<sub>2</sub>** είναι ένας κένταυρος που τέμνει της τροχιές του Ουρανού και του Ποσειδώνα. Ανακαλύφθηκε στις 27 Φεβρουαρίου 1995.

Παρατηρήσεις από το Διαστημικό Τηλεσκόπιο Σπίτζερ δείχνουν μια διάμετρο 70 ±20 χιλιόμετρα.

## Τροχιά
Η Υλονόμη επηρεάζεται στο περιήλιο από τον Ουρανό και στο αφήλιο από τον Ποσειδώνα.  Το 3478, η Υλονόμη θα περάσει περίπου 85Gm από τον Ουρανό και η μέση ακτίνα της τροχιάς της θα μειωθεί στις 23,5ΑΜ.

## Παραπομπές

## Εξωτερικοί σύνδεσμοι
* Η Υλονόμη από 08 Sept 2009 την καινούργια WFC3 κάμερα του ΔΤΧ. 
* List of Centaurs and SDOs.

Υλονόμη
55576 Άμυκος

55576 Άμυκος 


Ανακάλυψη

Ανακαλύφθηκε από ΝΕΑΤ

Ανακαλύφθηκε στις 8 Απριλίου 2002

Χαρακτηριστικά τροχιάς  

Αφήλιο 5.225.000.000 km  (34,927 AU)

Περιήλιο 2.275.000.000 km  (15,202 AU)

Ημιάξονας τροχιάς 3.750.000.000 km  (25,064 AU)

Εκκεντρότητα 0,3935

Περίοδος περιφοράς 45833 ημέρες  (125,49 χρόνια)

Κλίση 13,337° ως προς την Εκλειπτική 

Μήκος του ανερχόμενου σημείου 315,596° 

Όρισμα του περιηλίου239,245° 

Φυσικά Χαρακτηριστικά

 Διάμετρος  76 km 

Λευκαύγεια 0,18

Φαινόμενο μέγεθος 20 

Απόλυτο μέγεθος 7,46 



Ο **55576 Άμυκος** ή **2002 GB10** είναι ένας κένταυρος με διάμετρο περίπου 76,3 ±12,5 χιλιόμετρα . Ανακαλύφθηκε στις 8 Απριλίου 2002 από το ΝΕΑΤ στο Πάλομαρ.

Ο Άμυκος βρίσκεται πιο κοντά από 0,009 ΑΜ στην τροχιακή αντήχηση 3:4 με τον Ουρανό.

## Παραπομπές


Αμυκος
Νίκος Μπίνας

Ο **Νίκος Μπίνας** (Αργιθέα Καρδίτσας 6 Φεβρουαρίου 1936-13 Αυγούστου 2021) ήταν Έλληνας ηθοποιός.

## Βιογραφία
Σπούδασε οικονομικές επιστήμες στην Ανωτάτη Σχολή Βιομηχανικών Σπουδών Θεσσαλονίκης και Οργάνωση και Διοίκηση Επιχειρήσεων στην Ανωτάτη Βιομηχανική Σχολή Πειραιά. Σπούδασε θέατρο στην Επαγγελματική Δραματική Σχολή του Σ.Η.Κ Αθηνών (Σωματείο Ηθοποιών Κινηματογράφου) από όπου αποφοίτησε το 1965. Παρακολούθησε σεμινάρια θεάτρου και κινηματογράφου σε Αγγλία και Ιταλία. Ήταν μέλος του Σωματείου Ελλήνων Ηθοποιών, του Σωματείου Ιδρυτών Δραματικών Σχολών, της Ένωσης Συνταξιούχων Ηθοποιών και του Ελληνικού Κέντρου Θεάτρου.

Εμφανίστηκε στους θιάσους: Μάνου Κατράκη, Αλέκου Αλεξανδράκη, Λίνου Καρζή, Γιάννη Γκιωνάκη, Γιάννη Μιχαλόπουλου-Χριστίνας Σύλβα, Γιώργου Μεσσάλα, Άγγελου Σιδεράτου, Κώστα Πρέκα, Δημήτρη Τόκα. Συμμετείχε επίσης σε βιντεοταινίες, τηλεοπτικές και ραδιοφωνικές παραγωγές και κινηματογραφικές ταινίες.

Μέχρι το 1970 υπήρξε Διευθυντής και καθηγητής της Επαγγελματικής Δραματικής Σχολής του Σ.Η.Κ Αθηνών (Σωματείο Ηθοποιών Κινηματογράφου). Το 1970 ίδρυσε την Ανωτέρα Επαγγελματική Σχολή Θεάτρου Αθηνών Νίκος Μπίνας.

## Διδασκαλία
Δίδαξε ιστορία θεάτρου και δραματολογία στις Δραματικές Σχολές Άγγελου Γιαννούλη και Ονούφριου Σώχου καθώς και σε Κέντρα Επαγγελματικής Κατάρτισης και στα θεατρικά εργαστήρια Βασίλη Διαμαντόπουλου, Αρτέμη Μάτσα και Δήμων Ηλιούπολης, Ζωγράφου και Περιστερίου.

Δίδαξε επίσης για πολλά έτη υποκριτική και θεωρητικά στην Ανώτερη Σχολή Δραματικής Τέχνης Μαίρης Βογιατζή - Τράγκα και στο *Θεατρικό Εργαστήρι*. Το 1992 ίδρυσε μαζί με συνεργάτες του την Ανώτερη Σχολή Δραματικής Τέχνης «ΡΑΜΠΑ» στην οποία δίδαξε, όπως δίδαξε και στην Ανώτερη Σχολή Δραματικής Τέχνης «Ίασμος - Βασίλης Διαμαντόπουλος», αλλά και Ανώτερη Σχολή Δραματικής Τέχνης της «ΑΘΗΝΑΪΚΗΣ ΣΚΗΝΗΣ».

Είχε πλούσιο λογοτεχνικό και συγγραφικό έργο ενώ δημοσίευε τακτικά άρθρα σε εφημερίδες και περιοδικά. Πέθανε στις 13 Αυγούστου 2021.

## Διακρίσεις

## Φιλμογραφία
### Κινηματογράφος

### Βιντεοταινίες

## Τηλεόραση

## Παραπομπές

## Πηγές
* Άγγελος Γραμμένος αρχείο περιοδικού ηθοποιός
* Νίκος Μπίνας Φωτογραφικό αρχείο από δραστηριότητες και εκδηλώσεις. Γ' έκδοση Αθήνα 2008

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Περίοδος Εντιακάρα

[thumb|250px|Η [Ντικινσόνια, ένας οργανισμός της εποχής]]
Η **Περίοδος Εντιακάρα** (ή Ηντιακάρα), που πήρε το όνομά της από τους λόφους της *Εντιάκαρα* (Ediacara Hills) στη Νότια Αυστραλία, είναι η τελευταία περίοδος του Προτεροζωικού Μεγααιώνα, ακριβώς πριν την Κάμβρια περίοδο. Ανακοινώθηκε ως νέα περίοδος μόλις το 2004 από την IUGS (International Union of Geological Sciences, Διεθνής Ένωση Γεωλογικών Επιστημών), η πρώτη καινούργια γεωλογική περίοδος εδώ και 120 χρόνια. Άρχισε μετά τη Μαρινοάνια περίοδο παγετώνων, πριν 635 εκατομμύρια χρόνια, και τελείωσε πριν 538,8 εκατομμύρια χρόνια. 

Η Εντιακάρα σηματοδοτεί την πρώτη εμφάνιση εκτεταμένης πολυκύτταρης πανίδας μετά το τέλος των εποχών παγετώνων (Snowball Earth), τη λεγόμενη πανπιδα Εντιακάρα, η οποία αντιπροσωπεύεται από εξαφανισμένα, σχετικά απλά, ζώα που ζούσαν στη θάλασσα, όπως τα Proarticulata (αμφίπλευρα ζώα (bilaterian) με άρθρωση συμπεριλαμβανομένων των *[[Ντικινσόνια|Dickinsonia]]* και *Spriggina*), τα Petalonamae (ζώα που έμοιαζαν με στυλό, συμπεριλαμβανομένου της *Charnia*), δισκοειδείς μορφές (ζώα με κυκλικό σώμα συμπεριλαμβανομένης της *Cyclomedusa*) και τα Trilobozoa (ζώα με τρι-ακτινική συμμετρία συμπεριλαμβανομένου του *Tribrachidium*). Οι περισσότεροι από αυτούς τους οργανισμούς εμφανίστηκαν κατά τη διάρκεια ή μετά την Αβαλόνια έκρηξη ζωής (Avalon explosion) πριν από 575 εκατομμύρια χρόνια και εξαφανίστηκαν κατά τη διάρκεια ενός γεγονότος εξαφάνισης στο τέλος της Εντιακάρα πριν από 538,8 εκατομμύρια χρόνια. Ορισμένες σύγχρονες ομάδες ζώων εμφανίστηκαν επίσης κατά τη διάρκεια αυτής της περιόδου, συμπεριλαμβανομένων των κνιδόζωων και των πρώιμων αμφίπλευρων, όπως το *Xenacoelomorpha*. Η *Kimberella* που μοιάζει με μαλάκιο έζησε επίσης κατά τη διάρκεια της Εντιακάρας.

Οι οργανισμοί με κοχύλια ή σκελετούς δεν είχαν ακόμη εξελιχθεί έως το Κάμβριο, την πρώτη Περίοδο του Φανεροζωικού Μεγααιώνα.

## Παραπομπές


Κατηγορία:Προτεροζωικός αιώνας
Κατηγορία:Γεωλογική χρονολογική κλίμακα
Φρεντ Ντεγκαζόν

Ο **Φρέντρικ Ντεγκαζόν** (Frederick E. Degazon, 4 Ιανουαρίου 1913 - 4 Οκτωβρίου 2008) είναι πολιτικός, ο οποίος χρημάτισε πρόεδρος της Δομινίκας από το 1979 ως το 1980. Έπειτα από πολιτική κρίση αναγκάστηκε να παραιτηθεί και του επιτράπηκε να φύγει για την Αγγλία, όπου αυτοεξορίστηκε.

## Βιογραφία
Γεννήθηκε στην Αγία Λουκία στις 4 Ιανουαρίου 1913 και μορφώθηκε στο κολέγιο της γενέτειράς του αρχικά. Εν συνεχεία ακολούθησε νομικές σπουδές στο Πανεπιστήμιο του Λονδίνου. Τη δεκαετία του 1940 υπηρέτησε ως δημόσιος υπάλληλος στη Δομινίκα, την Αγία Λουκία και την Τζαμάικα, ως τη συνταξιοδότησή του, το 1969. Το 1949 ήταν επίτροπος και του ανατέθηκε το έργο της ανασυγκρότησης της πόλης Κάστρις έπειτα από την πυρκαγιά του 1948. Εξελέγη πρόεδρος της βουλής το 1977. Το 1978 η χώρα του έγινε ανεξάρτητη και το κοινοβούλιο τον εξέλεξε πρώτο πρόεδρο της Δομινίκας. Το αξίωμά του ήταν κατά πολύ εθιμοτυπικό.

Τον Ιούνιο του 1979 ξέσπασε συνταγματική κρίση που προκλήθηκε από την ανάγκη να προβεί η κυβέρνηση σε δημοκρατικές και σοσιαλιστικές μεταρρυθμίσεις. Ο Ντεγκαζόν αποπειράθηκε να εγκαταλείψει τη χώρα του με τη σύζυγό του και τελικά έφυγε στο Ηνωμένο Βασίλειο μέσω Αντίγκουας, αεροπορικώς. Η Βουλή εξέλεξε πρόεδρο την Τζένερ Άρμορ. Ο Ντεγκαζόν παραιτήθηκε επίσημα το Φεβρουάριο του 1980. Πέθανε στο Λονδίνο στις 4 Οκτωβρίου 2008.

## Παραπομπές


## Εξωτερικοί σύνδεσμοι
* Βιογραφία
* Who's Who in Jamaica

Ντεγκαζον
Γιάννης Παπαδημητρίου

:*Για το βουλευτή, δείτε [[Γιάννης Παπαδημητρίου (βουλευτής)]]*
Ο **Γιάννης Παπαδημητρίου** είναι Έλληνας παλαίμαχος διεθνής ποδοσφαιριστής που αγωνιζόταν ως πλάγιος μπακ στην Σκόντα Ξάνθη όντας ταυτόχρονα ο αρχηγός της ομάδας, ο παλαιότερος παίκτης της μέχρι την απόσυρση του από την ενεργό δράση, καθώς και πρώτος σε συμμετοχές στην ιστορία του συλλόγου στην Α΄ Εθνική καθώς τον τελευταίο του χρόνο στην ενεργό δράση, ξεπέρασε τον άλλοτε συμπαίκτη του και προπονητή του Νίκο Κεχαγιά, έχοντας 325 συμμετοχές έναντι 322 του Έλληνα προπονητή. Αμέσως μετά το τέλος της ποδοσφαιρικής του καριέρας ανέλαβε το πόστο του τεχνικού διευθυντή στον ακριτικό σύλλογο. 

## Καριέρα
Ο Παπαδημητρίου γεννήθηκε στις 15 Μαΐου του 1976 στην Χαλκίδα και ξεκίνησε την επαγγελματική του καριέρα του το 1994 από τον τοπικό Α.Ο. Χαλκίς. Με τις εμφανίσεις του προκάλεσε γρήγορα το ενδιαφέρον των σκάουτερ της Ξάνθης και κατά την χειμερινή μεταγραφική περίοδο της σεζόν 1995/96 έκανε το μεγάλο βήμα στην καριέρα του μεταπηδώντας στην ομάδα της Θράκης και την Α΄ Εθνική.

Στους «Ακρίτες» βρήκε αμέσως θέση βασικού ενώ η καλή του απόδοσή εντός των αγωνιστικών χώρων είχε ως επακόλουθο την κλήση του στην Εθνική Ελλάδας και το ντεμπούτο του στις 16 Αυγούστου του 1999. Με την φανέλα της Εθνικής αγωνίστηκε συνολικά 5 φορές.

Κατά την δεκατετραετή παρουσία του στην ακριτική ομάδα αποτελούσε κάθε αγωνιστική περίοδο βασικό στέλεχος,με εξαίρεση την περίοδο 2006/07 όταν και ταλαιπωρήθηκε από σοβαρό τραυματισμό που του επέτρεψε να αγωνιστεί μόλις 4 φορές,ενώ έχει συνδέσει το όνομά του με όλες τις επιτυχίες της ομάδας (συμμετοχές στα ημιτελικά του Κυπέλλου Ελλάδας το 2002, το 2005 και το 2007 καθώς και οι 3 έξοδοι στο Κύπελλο ΟΥΕΦΑ).
Ανελαβε τήν ομάδα από την θέση του τεχνικού διευθυντή το καλοκαίρι του 2010 , αμέσως μετά την απόσυρση του από την ενεργό δράση ως και σήμερα. Ως τεχνικός διευθυντης έζησε άλλη μια έξοδο στην Ευρώπη (2012-13), την πρώτη συμμετοχή της ομάδας σε τελικό κυπέλου (2014-15). Στα χρόνια αυτά ήρθαν στην Ξάνθη σπουδαίοι προπονητές (Ουζουνίδης, Λουτσέσκου, Ράσταβατς) όπως και σπουδαίοι ποδοσφαιριστες που μετέπειτα πουλήθηκαν. Τον Μάϊο του 2023 ο Παπαδημητρίου προσλήφθηκε ως τεχνικός διευθυντής στον Παναθηναϊκό, από τον οποίο αποχώρησε τον Οκτώβριο του 2025.

## Στατιστικά

## Παραπομπές


## Πηγές

*Προφίλ στο nationalfootballteams.com
*Στατιστική Ελλήνων Διεθνών
*Προφίλ στον επίσημο ιστιότοπο της Σκόντα Ξάνθης
*Τεχνικός διευθυντής στη Skoda Ξάνθη ο Γιάννης Παπαδημητρίου

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Ξάνθη
Μπουγιούκ Χαν

Το **Μπουγιούκ Χαν** ή **Μεγάλο Χάνι** (το Μεγάλο Πανδοχείο) είναι το μεγαλύτερο καραβανσεράι στο νησί της Κύπρου και θεωρείται ως ένα από τα καλύτερα διατηρημένα ιστορικά κτίσματα στο νησί. Βρίσκεται στο τμήμα της Λευκωσίας που de facto ελέγχεται από τη Βόρεια Κύπρο (Βόρεια Λευκωσία). 

Χτίστηκε από τους Οθωμανούς το 1572, έναν χρόνο αφότου κατέλαβαν την Κύπρο από τους Ενετούς. Στο μέσον της ανοιχτής αυλής βρίσκεται ένα τζαμί με ένα συντριβάνι για πλύση πριν την προσευχή. Αποτέλεσε την πρώτη φυλακή της πόλης υπό Βρετανική διοίκηση, ωστόσο μετατράπηκε το 1893 σε ξενώνα για άπορες οικογένειες. Αφότου πέρασε το μεγαλύτερο μέρος της δεκαετίας του 1990 υπό ανακαίνιση, το πανδοχείο έχει αναβιώσει ως ένα ακμάζων κέντρο τεχνών, το οποίο αποτελείται από σειρά χώρων εκθέσεων και εργαστηρίων. Υπάρχουν, επίσης, στην αυλή του αριθμός καφενείων και τουριστικών καταστημάτων.

Πρόκειται για κλασσικό δείγμα διώροφου πανδοχείου με τετράγωνη κάτοψη, μεγάλη εσωτερική αυλή, που περιστοιχίζεται από πέτρινους, πεσσούς οι οποίοι σχηματίζουν καμάρες και δύο εισόδους. Στο κέντρο της αυλής υπάρχει μικρό οκτάγωνο θολωτό τζαμί, το οποίο μετά τον 19ο αιώνα, διαθέτει δεξαμενή με βρύσες.

## Φωτοθήκη

File:Buyuk h out dask.jpg|Άποψη του εξωτερικού του κτιρίου
File:Buyuk Han.jpg
File:Cipro-Nicosia05.jpg
File:Büyük Han in Lefkoşa.jpg 


## Δείτε επίσης
*Κουμαρτσιλάρ Χαν

## Παραπομπές


## Βιβλιογραφία

*.
*.

## Εξωτερικοί Σύνδεσμοι

*Το Μεγάλο Πανδοχείο ή Μπουγιούκ Χαν
*Μπουγιούκ Χαν (Μεγάλο Πανδοχείο)

Κατηγορία:Κτίρια και κατασκευές στη Λευκωσία
Κατηγορία:Χάνια στην Κύπρο
Κατηγορία:Οθωμανική αρχιτεκτονική στην Κύπρο
Συλλογική σύμβαση ναυτικής εργασίας

Οι **Συλλογικές Συμβάσεις** ναυτικής εργασίας (Σ.Σ.) αποτελούν συμφωνίες που συνομολογούνται μεταξύ συνδικαλιστικών φορέων εργοδοτών - εφοπλιστών και εργαζομένων ναυτικών, βάσει των οποίων ρυθμίζονται θέματα που αφορούν γενικά τη ναυτική εργασία επί των πλοίων, όπως κύριους και πρόσθετους όρους εργασίας, αμοιβές, τρόπους επίλυσης διαφορών κ.λπ.

## Έκδοση
Οι Σ.Σ. βασίζονται στον Α.Ν. 3276/44 "Περί συλλογικών συμβάσεων εν τη ναυτική εργασία" όπως τροποποιήθηκε μεταγενέστερα. Αυτές αφού επικυρωθούν από το ΥΕΝ στη συνέχεια δημοσιεύονται στην Εφημερίδα της Κυβερνήσεως στο τεύχος Β΄. Συνηθέστερα η χρονική διάρκεια ισχύος αυτών είναι ετήσια.

Μετά τη λήξη της ισχύος της Σ.Σ. και εφόσον οι ενδιαφερόμενες οργανώσεις δεν καταλήξουν σε συμφωνία για τη σύναψη νέας Σ.Σ. ο νόμος παρέχει στον αρμόδιο Υπουργό (ΥΕΝ), μετά από εξουσιοδότηση του Υπουργικού Συμβουλίου, να κανονίζει απευθείας τα διάφορα ρυθμιζόμενα από τη Σ.Σ. θέματα, είτε παρατείνοντας την ισχύ τους, είτε να καθορίζει όρους σύμβασης ναυτικής εργασίας διάφορους από εκείνους των διαλαμβανομένων στη λήξασα Σ.Σ.

## Εφαρμογή
Γενικά οι Σ.Σ. αποτελούν ένα σύνολο υποχρεώσεων τόσο στην ναυτική εργοδοσία (πλοιοκτήτες, εφοπλιστές, πλοιάρχους), όσο και τους ναυτικούς κάθε ειδικότητας, ανεξάρτητα αν μετέχουν στα συνδικαλιστικά σωματεία που συνομολογούν και υπογράφουν αυτές, ή δρουν μεμονωμένα (εργοδοσία και ναυτικοί). Η εφαρμογή αυτών αφορά μόνο στα υπό ελληνική σημαία εμπορικά πλοία με δυνατότητα επέκτασής τους και σε ελληνόκτητα πλοία με ξένη σημαία, εφόσον υφίσταται συμφωνία του πλοιοκτήτη και της Π.Ν.Ο..
Η παράβαση των σχετικών διατάξεων των συλλογικών συμβάσεων συνεπάγει ποινικές και πειθαρχικές κυρώσεις στους υπεύθυνους.

## Είδη Σ.Σ.
Για κάθε τύπο πλοίου υπογράφεται και δημοσιεύεται ιδιαίτερη συλλογική σύμβαση ναυτικής εργασίας, χωριστή δηλαδή για επιβατηγά, πορθμεία, ποντοπόρα φορτηγά, δεξαμενόπλοια, κρουαζιερόπλοια κ.λπ. και αυτό λόγω των διαφορών, μεγέθους πλοίου, αντικειμένου μεταφοράς, και επικινδυνότητα αυτού, διάρκειας πλόων κ.λπ. που επηρεάζουν βασικά τη σύνθεση και τις αμοιβές του πληρώματος.

## Ρυθμίσεις
Ειδικότερα οι συλλογικές συμβάσεις ρυθμίζουν:
# το μισθολόγιο ανά κατηγορία εργασίας, προσαυξήσεις και τα επιδόματα
# τις πρόσθετες αμοιβές (υπερωρίες)
# τις ώρες εργασίας, εν πλω και εν όρμω (λιμένα)
# την ενδιαίτηση και τροφοδοσία του πληρώματος,
# τις προβλεπόμενες άδειες
# τους ειδικούς μισθούς λόγω ασθενείας των ναυτικών
# τις εργασίες που παρέχουν ή δεν παρέχουν δικαίωμα υπερωριών
# τις δικαιούμενες προκαταβολές έναντι μισθού των ναυτικών
# τον τρόπο επίλυσης τυχόν διαφορών και 
# τη χρονική διάρκεια της ισχύος της Σ.Σ.

## Σημειώσεις
* Βάσει των Συλλογικών Συμβάσεων  ναυτικής εργασίας καταρτίζονται οι συμβάσεις ναυτολόγησης των ναυτικών που συνομολογούν μετά του πλοιάρχου και συντελούνται με την εγγραφή τους στο ναυτολόγιο.
* Ο Πλοίαρχος Ε.Ν., δηλαδή ο καπετάνιος των εμπορικών πλοίων, ναυτολογείται με ιδιαίτερη σύμβαση ναυτολόγησης πλοιάρχου.

Κατηγορία:Ναυτική εργασία
Κουροπαλάτης

Ο τίτλος του **κουροπαλάτη** ήταν ένα από τα υψηλότερα τιμητικά αξιώματα της Βυζαντινής Αυτοκρατορίας από τον 6ο ως τον 11ο αιώνα.

Ο τίτλος προέρχεται από το λατινικό *cura palatii* («διαχείριση/φροντίδα του παλατίου»), και εμφανίζεται για πρώτη φορά τον 5ο αιώνα ως *curapalati*. Αυτός ήταν ένας αξιωματούχος της τάξης των περίβλεπτων (*vir spectabilis*), υπό τον καστρήνσιο του παλατιού, που ήταν υπεύθυνος για τη διαχείριση του παλατιού. Το 552 όμως, ο αυτοκράτορας Ιουστινιανός Α' έδωσε το αξίωμα αυτό στον ανιψιό και μετέπειτα διάδοχό του, Ιουστίνο. Το αξίωμα μετετράπη από τότε σε τιμητικό τίτλο, τον υψηλότερο μετά από αυτούς του Καίσαρα και του νωβελισσίμου. Όπως και οι προηγούμενοι, ο τίτλος του κουροπαλάτη απονεμόταν αρχικά αποκλειστικά στα μέλη της αυτοκρατορικής οικογένειας, αλλά αργότερα και σε διάφορους σημαντικούς ξένους ηγεμόνες που συνδέονταν με το Βυζάντιο, όπως οι σύμμαχοι ηγεμόνες της Ιβηρίας του Καυκάσου, καθώς και διάφοροι Αρμένιοι δυνάστες. Στο

«Κλητορολόγιον» του ατρικλίνη Φιλόθεου, τα διακριτικά του κουροπαλάτη ήταν ερυθρός χιτώνας, μανδύας και ζωστήρας. Η απονομή τους από τον αυτοκράτορα γινόταν σε ειδική τελετή αναγόρευσης. 

Σταδιακά ο τίτλος έχασε την αρχική σημασία του, ιδιαίτερα τον 11ο αιώνα, οπότε άρχισε να απονέμεται ευρύτερα και εκτός της αυτοκρατορικής οικογένειας, π.χ. σε στρατηγούς. Ταυτόχρονα, οι αρμοδιότητές του σχετικά με τη διοίκηση του παλατιού παραχωρήθηκαν σταδιακά στον πρωτοβεστιάριο. Ο τίτλος του **πρωτοκουροπαλάτη** δημιουργήθηκε εκείνη την περίοδο ως αντιστάθμισμα στην απώλεια κύρους του αρχικού τίτλου. Ο τίτλος επιβίωσε και στην Παλαιολόγεια περίοδο, αλλά αντιστοιχούσε σε χαμηλή θέση και απονεμόταν σπάνια.

## Σημαίνοντες βυζαντινοί κάτοχοι
* Ιουστίνος Β', κατά τη βασιλεία του θείου του Ιουστινιανού Α'
* Πέτρος, στρατηγός και αδελφός του αυτοκράτορα Μαυρικίου
* Δομεντζίολος, ανιψιός του αυτοκράτορα Φωκά
* Θεόδωρος, αδελφός του αυτοκράτορα Ηρακλείου
* Αρτάβασδος, στρατηγός και σφετεριστής, κατά τη βασιλεία του Λέοντος Γ'
* Μιχαήλ Α', ο γαμβρός του Νικηφόρου Α'
* Βάρδας, θείος και αντιβασιλέας του Μιχαήλ Γ'
* Λέων Φωκάς, στρατηγός και αδελφός του Νικηφόρου Φωκά

## Παραπομπές


## Πηγές
* 
* 
* 
* 
* 

Κατηγορία:Αρχαίοι Ρωμαϊκοί τίτλοι
Κατηγορία:Βυζαντινοί στρατιωτικοί τίτλοι
Κατηγορία:Βυζαντινοί αυλικοί τίτλοι

Κατηγορία:Βυζαντινά αυλικά αξιώματα
205 Μάρθα

Η **Μάρθα (Martha)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,23. Ανακαλύφθηκε το 1879 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από τη ομώνυμο πρόσωπο της Καινής Διαθήκης.

## Φυσικά χαρακτηριστικά
Η μέση διάμετρος της Μάρθας εκτιμάται σε 81 χλμ. Ο φασματικός της τύπος είναι **C** (ανθρακούχος). Το άλβεδό της είναι 0,054. Η Μάρθα περιστρέφεται γύρω από τον εαυτό της μία φορά κάθε 9 ώρες και 38 λεπτά. 

Προσπάθειες για τον καθορισμό της περιόδου περιστροφής για αυτόν τον αστεροειδή έχουν παραγάγει αρκετά διαφορετικά αποτελέσματα, σε μεγάλο βαθμό επειδή η πραγματική περίοδος είναι κοντά στο ήμισυ μιας γήινης ημέρας. Μια μελέτη που έλαβε χώρα το 2013 έδωσε περίοδο συνοδικής περιστροφής 14.905 ± 0.001 ω.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρθα
Λατινική Νομισματική Ένωση

Η **Λατινική Νομισματική Ένωση** (ΛΝΕ) ιδρύθηκε τον 19ο αιώνα, σε μια προσπάθεια για ενοποίηση πολλών ευρωπαϊκών νομισμάτων σε ένα ενιαίο νόμισμα που θα μπορούσε να χρησιμοποιηθεί σε όλα τα κράτη μέλη σε μια εποχή που τα περισσότερα εθνικά νομίσματα εξακολουθούσαν να είναι άμεσα συνδεδεμένα με τον χρυσό και τον άργυρο. Ιδρύθηκε το 1865 και διαλύθηκε το 1927.

## Ιστορικό

Το 1865, η Γαλλία, το Βέλγιο, η Ιταλία και η Ελβετία ιδρύουν  την Ένωση και συμφωνούν να αλλάξουν τα εθνικά τους νομίσματα σε ένα πρότυπο σύμφωνα με το οποίο κάθε νομισματική μονάδα του κάθε κράτους θα ισούται με 4,5 γραμμάρια αργύρου  ή 0,290322 γραμμάρια χρυσού και θα είναι ελεύθερα ανταλλάξιμα. Ουσιαστικά δηλαδή οριζόταν μία σταθερή σχέση μεταξύ χρυσού και αργύρου με αναλογία  15,5 προς 1 μέσα στους κόλπους της ένωσης. Οι  ισοτιμίες μεταξύ των νομισμάτων της κάθε χώρας ήταν 1:1.

Αργότερα προσχωρήσαν στην ένωση η Ισπανία και η Ελλάδα το 1868, και η Ρουμανία, η Αυστρία, η Βουλγαρία, η Βενεζουέλα, η Σερβία, το Μαυροβούνιο, το Σαν Μαρίνο και το Παπικό κράτος  το 1889. Το 1904 οι Δανικές Δυτικές Ινδίες επίσης υιοθέτησαν αυτό το πρότυπο, παρόλο πού δεν είχαν επίσημα ενσωματωθεί στη ΛΝΕ.

### Η αποτυχία
Προς το τέλος της δεκαετίας του 1870 οι κεντρικές τράπεζες των περισσότερων ευρωπαϊκών κρατών αρχίζουν να αυξάνουν τα αποθέματά τους σε χρυσό σε βάρος του αργύρου.
Ένα επίσης σημαντικό πρόβλημα της ΛΝΕ ήταν ότι παρέλειψε να θέσει εκτός νόμου την εκτύπωση χαρτονομισμάτων με βάση το διμεταλλικό νόμισμα. Μια αδυναμία που εκμεταλλεύθηκε η Γαλλία και η  Ιταλία, που με τυπωμένα χαρτονομίσματα χρηματοδοτούσαν δικές τους δαπάνες, "αναγκάζοντας τα άλλα μέλη της Ένωσης να φέρουν μέρος του κόστους της δημοσιονομικής σπατάλης, εκδίδοντας χαρτονομίσματα με βάση  το νόμισμά τους" .

Η συνεχής διαρροή μεταλλικών νομισμάτων στο εξωτερικό και η συνεχής αλλαγή των σχέσεων χρυσού-αργύρου, προκαλούν, ιδιαίτερα στην ιταλική και ελληνική οικονομία, μεγαλύτερες νομισματικές αρρυθμίες.
Ιδιαίτερα πολιτικά και κοινωνικά προβλήματα της Ελλάδας οδηγούν στην επίσημη αποβολή της από τη Λατινική Νομισματική Ένωση το 1908. Επανεντάχθηκε το 1910.

Όλα αυτά τα προβλήματα, η πολιτική αναταραχή στις αρχές του εικοστού αιώνα και η έναρξη του πρώτου παγκοσμίου πολέμου είχαν ήδη, εκ των πραγμάτων, αδρανοποιήσει τη Λατινική Νομισματική Ένωση κατά την δεκαετία του '20.

Διαλύθηκε επίσημα το 1927.

## Παραπομπές


## Εξωτερικοί σύνδεσμοι
* Τα νομίσματα της Λατινικής Νομισματικής Ένωσης

Κατηγορία:Οικονομία της Ευρώπης
Κατηγορία:Νομισματολογία
207 Χέντα

Η **Χέντα (Hedda)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,92. Ανακαλύφθηκε το 1879 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από το χαϊδευτικό της Χέντβιχ (Hedwig), της συζύγου του Γερμανού αστρονόμου Φρήντριχ Βίννεκε.

## Φυσικά χαρακτηριστικά
Η μέση διάμετρος της Χέντας εκτιμάται σε 59 χλμ. Ο φασματικός της τύπος είναι **C** (ανθρακούχος). Το άλβεδό της είναι 0,055. Είναι άγνωστο αν και με ποια περίοδο περιστρέφεται η Χέντα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χεντα
208 Λακριμόζα

Η **Λακριμόζα (Lacrimosa)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,96 και σχεδόν κυκλική τροχιά. Ανακαλύφθηκε το 1879 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από μία από τις πολλές προσωνυμίες της Θεοτόκου στη δυτική Εκκλησία (το όνομα είναι λατινικό και σημαίνει «Δακρυρροούσα», δακρυσμένη).

Η Λακριμόζα ανήκει στην Οικογένεια αστεροειδών της Κορωνίδος, της οποίας αποτελεί ένα από τα ογκωδέστερα μέλη.

## Φυσικά χαρακτηριστικά
Η μέση διάμετρος της Λακριμόζας εκτιμάται σε 41 χλμ. Ο φασματικός της τύπος είναι **S** (λιθώδης). Το άλβεδό της είναι 0,27. Η Λακριμόζα περιστρέφεται γύρω από τον εαυτό της μία φορά κάθε 14 ώρες και 5,1 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λακριμοζα
Κατηγορία:Αστεροειδείς της Οικογένειας της Κορωνίδος
209 Διδώ

Η **Διδώ (Dido)** είναι πολύ μεγάλος αλλά σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,24. Ανακαλύφθηκε το 1879 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομά της από τη μυθική ιδρύτρια και βασίλισσα της Καρχηδόνας.

## Φυσικά χαρακτηριστικά
Η μέση διάμετρος της Διδούς υπολογίσθηκε σε 160 χλμ. Ο φασματικός της τύπος είναι **C** (ανθρακούχος), ενώ το άλβεδό της είναι 0,035. Η Διδώ περιστρέφεται γύρω από τον εαυτό της μία φορά κάθε 6 ή 8 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Διδω
211 Ιζόλδη

Η **Ιζόλδη (Isolda)** είναι πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,89. Ανακαλύφθηκε το 1879 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από την ομώνυμη ηρωίδα του θρύλου του Τριστάνου και της Ιζόλδης.

Μία επιπρόσθηση αστέρα από την Ιζόλδη σημειώθηκε στις 15 Ιουνίου 1998 και ήταν ορατή από τη Β. Αμερική.

## Φυσικά χαρακτηριστικά
Η μέση διάμετρος της Ιζόλδης εκτιμάται σε 143 χλμ. Ο φασματικός της τύπος είναι **C** (ανθρακούχος). Το άλβεδό της είναι 0,060. Η Ιζόλδη περιστρέφεται γύρω από τον εαυτό της μία φορά κάθε 18 ώρες και 22 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιζολδη
Μεθυλοπροπυλοθειαιθέρας

Ο **μεθυλοπροπυλοθειαιθέρας** ή **μεθυλοπροπυλοσουλφίδιο** (methylpropylsulphide, MPS) ή **1-μεθυλοθειοπροπάνιο** ή **2-θειαπεντάνιο** είναι ένας διαλκυλ-θειαιθέρας, μια οργανική ένωση του θείου με συνοπτικό συντακτικό τύπο CH3CH2CH2SCH3 (ή ακόμη πιο συνοπτικά PrSMe). Στις συνηθισμένες συνθήκες (1 atm, 25&nbsp;°C) είναι άχρωμο ελάχιστα διάλυτο στο νερό και εύφλεκτο πτητικό υγρό με χαρακτηριστική δυσάρεστη οσμή. Είναι ισομερές θέσης των παρακάτω έξι (6) ενώσεων:
# Διαιθυλοθειαιθέρας
# Ισοπροπυλομεθυλοθειαιθέρας
# βουτανοθειόλη-1
# βουτανοθειόλη-2
# μεθύλοπροπανοθειόλη-1
# μεθύλοπροπανοθειόλη-2

## Παραγωγή

* Εκτός από την απομόνωσή του από διάφορες φυσικές πηγές, είναι διαθέσιμες και οι παρακάτω χημικές μέθοδοι.

### Με αλκυλίωση αλάτων θειολών

Με μεθυλίωση από μεθυλαλογονίδια αλάτων προπανοθειόλης (π.χ. CH3CH2CH2SK) ή προπυλίωση από προπυλαλογονίδια αλάτων μεθανοθειόλης (π.χ. CH3SK)
παράγεται μεθυλοπροπυλοθειαιθέρας. (Αντίδραση Williamson για θειαιθέρες):


CH_3CH_2CH_2SK + CH_3X \xrightarrow{} CH_3CH_2CH_3SCH_3 + KX

ή

CH_3SK + CH_3CH_2CH_2X \xrightarrow{} CH_3CH_2CH_3SCH_3 + KX



### Αναγωγή σουλφοξειδίων

Με αναγωγή μεθυλοπροπυλοσουλφοξείδιου από υδροϊώδιο παράγεται μεθυλοπροπυλοθειαιθέρας:


CH_3CH_2CH_2SOCH_3 + 2HI \xrightarrow{} CH_3CH_2CH_2SCH_3 + H_2O + I_2



## Παράγωγα

### Επίδραση διαλογονούχου υδραργύρου

Με επίδραση διαλογονούχου υδραργύρου(HgX2) παράγονται προπυλομεθυλοθειοϋδραργιρικά άλατα:


CH_3CH_2CH_2SCH_3 + HgX_2 \xrightarrow{} [CH_3CH_2CH_2(CH_3)SHg]X_2



### Επίδραση αλκυλαογονιδίων

Με επίδραση αλκυλαογονιδίων (RX) παράγονται άλατα του σουλφωνίου:


CH_3CH_2CH_2SCH_3 + RX \xrightarrow{} [R(CH_3CH_2CH_2)(CH_3)S]X



### Οξείδωση προς σουλφοξείδια

Με επίδραση υπεροξείδιου του υδρογόνου οξειδώνονται προς μεθυλοπροπυλοσουλοφοξείδιο:


CH_3CH_2CH_2SCH_3 + H_2O_2 \xrightarrow{} CH_3CH_2CH_2SOCH_3 + H_2O



## Χρήσεις

* Προσθετικό οσμής σε αλμυρά, τροπικά φρούτα και λαχανικά.

## Αναφορές και παρατηρήσεις


## Πηγές

* Ν. Αλεξάνδρου, *Γενική Οργανική Χημεία*, ΘΕΣΣΑΛΟΝΙΚΗ 1985
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Πολυχρόνη Σ. Καραγκιοζίδη: Ονοματολογία οργανικών ενώσεων, Θεσσαλονίκη 1991, Έκδοση Β΄.
* Ν. Αλεξάνδρου, Α. Βάρβογλη, Δ. Νικολαΐδη: Χημεία Ετεροκυκλικών Ενώσεων, Θεσσαλονίκη 1985, Έκδοση Β΄.
* Δ. Νικολαΐδη: Ειδικά κεφάλαια Οργανικής Χημεία, Θεσσαλονίκη 1983.

Κατηγορία:Διαλκυλοθειαιθέρες
Κατηγορία:C4
Εκκλησία Αγίου Φίλωνος

Η **Εκκλησία Αγίου Φίλωνος** είναι παλαιοχριστιανική βασιλική του 4ου-5ου αι. μ.Χ που βρίσκεται στη βόρεια ακτή της Κύπρου στη χερσόνησο της Καρπασίας και σε απόσταση οκτώ χλμ. από την κωμόπολη του Ριζοκαρπάσου. 
μικρογραφία|αριστερά|Άποψη του εσωτερικού της εκκλησίας του Αγίου Φίλωνος.
Στο μισοερειπωμένο ναό, που δεσπόζει σε αρχαίο ρωμαϊκό λιμένα, πραγματοποίησε ανασκαφές για πρώτη φορά το 1934 η Αγγλίδα αρχαιολόγος Joan du Plat Taylor (1906-1983). Ο ναός αναστηλώθηκε κι συντηρήθηκε σε ικανοποιητικό βαθμό από τις υπηρεσίες της Κυπριακής Δημοκρατίας πριν την τουρκική εισβολή του 1974.

## Πηγές
* Joan du Plat Taylor, *Excavations at Ayios Philon*, 1935 
* Μεγάλη Κυπριακή Εγκυκλοπαίδεια. Υπεύθυνος έκδοσης Αντρος Παυλίδης, Λευκωσία: Εκδ. Φιλόκυπρος, 1984.
* Σχετικά με τον ναό και τον Άγιο Φίλωνα

Κατηγορία:Εκκλησίες στην Κύπρο
Κατηγορία:Ριζοκάρπασο
Ναυάγιο Χελιδωνίας

thumb|right|300px
Το **ναυάγιο του ακρωτηρίου Χελιδωνία** (*Gelidonya Wreck*) στην νοτιοανατολική Μικρά Ασία αφορά ένα εμπορικό πλοίο με πιθανή συροπαλαιστινιακή καταγωγή που βυθίστηκε γύρω στο 12ο αι. π.Χ.. Ανακαλύφθηκε το 1954 σε βάθος 27 μέτρων. Η υποβρύχια ανασκαφήξεκίνησε το 1960 από τους αρχαιολόγους-ερευνητές Πήτερ Θροκμόρτον (*Peter Throckmorton*), Τζορτζ Φ. Μπας (*George F. Bass*) και Φρέντερικ Ντούμας (*Frédéric Dumas*) όπου και βρέθηκε μεγάλος αριθμός ευρημάτων μεταξύ των οποίων μυκηναϊκά αγγεία και τάλαντα χαλκού με κυπριακή πιθανώς προέλευση.

## Παραπομπές


## Πηγές
*Ίδρυμα Μείζονος Ελληνισμού

Κατηγορία:Ναυάγια
Σαμίρ Ριφάι

Ο **Σαμίρ Ριφάι** (Samir Zaid al-Rifai, στα αραβικά سمير زيد الرفاعي) είναι πολιτικός από την Ιορδανία, ο οποίος χρημάτισε πρωθυπουργός από τον Δεκέμβριο του 2009 έως την 1η Φεβρουαρίου 2011. Είναι γιος του πρώην πρωθυπουργού, Ζαΐντ αλ-Ριφάι.

## Πρώτα χρόνια
Γεννήθηκε το 1966. Το 1984 έγινε δεκτός στο Πανεπιστήμιο του Χάρβαρντ και απέκτησε πτυχίο μπάτσελορ στις Μεσανατολικές Σπουδές το 1988. Εν συνεχεία, απέκτησε και τίτλο Μάστερ στις Διεθνείς Σχέσεις από το Πανεπιστήμιο του Κέιμπριτζ το 1989.

## Καριέρα
Το 1999 διορίστηκε γενικός γραμματέας της Βασιλικής Χασεμιτικής Αυλής. Επίσης τέθηκε επικεφαλής του Βασιλικού Γραφείου Τύπου και του τμήματος επικοινωνιών. 

Ο Ριφάι χρημάτισε υπουργός στη Βασιλική Αυλή από το 2003 έως το 2005. Διορίστηκε σύμβουλος του βασιλιά τον Απρίλιο του 2005 και τον Οκτώβριο του ίδιου χρόνου έγινε CEO του Jordan Dubai Capital. Διορίστηκε στην πρωθυπουργία της Ιορδανίας από τον βασιλιά στις 9 Δεκεμβρίου 2009. Το υπουργικό του συμβούλιο εγκρίθηκε με βασιλικό διάταγμα στις 14 Δεκεμβρίου του 2009.

Έπειτα από τη διεξαγωγή πρόωρων βουλευτικών εκλογών, στις 9 Νοεμβρίου 2010, ο Ριφάι έλαβε εκ νέου εντολή για σχηματισμό κυβέρνησης, στις 22 Νοεμβρίου.

Στις αρχές του 2011 ξέσπασαν διαδηλώσεις και ταραχές εναντίον της οικονομικής πολιτικής του Ριφάι, με αποτέλεσμα ο βασιλιάς Αμπντάλα να διορίσει ξανά πρωθυπουργό τον Μπακίτ.

## Παραπομπές


Κατηγορία:Πρωθυπουργοί της Ιορδανίας
Αιθυλομεθυλοθειαιθέρας

Ο **αιθυλομεθυλοθειαιθέρας** ή **αιθυλομεθυλοσουλφίδιο** (ethylmethylsulphide, EMS) ή **μεθυλοθειοαιθάνιο** ή **2-θειαβουτάνιο** είναι ένας διαλκυλoθειαιθέρας, μια οργανική ένωση του θείου με συνοπτικό συντακτικό τύπο CH3CH2SCH3 (ή ακόμη πιο συνοπτικά EtSMe). Στις συνηθισμένες συνθήκες (1 atm, 25°C) είναι ένα αδιάλυτο στο νερό και εύφλεκτο πτητικό υγρό με χαρακτηριστική δυσάρεστη οσμή. Είναι ισομερές θέσης της πφοπανοθειόλης και της ισοπροπανοθειόλης.

## Παραγωγή

* Εκτός από την απομόνωσή του από διάφορες φυσικές πηγές, είναι διαθέσιμες και οι παρακάτω χημικές μέθοδοι.

### Με αλκυλίωση αλάτων θειολών

Με μεθυλίωση από μεθυλαλογονίδια αλάτων αιθανοθειόλης (π.χ. CH3CH2SK) ή αιθυλίωση από αιθυλαλογονίδια αλάτων μεθανοθειόλης (π.χ. CH3SK)
παράγεται διμεθυλοθειαιθέρες. (Αντίδραση Williamson για θειαιθέρες):


\mathrm{CH_3CH_2SK + CH_3X \xrightarrow{} CH_3CH_3SCH_3 + KX}

ή

\mathrm{CH_3SK + CH_3CH_2X \xrightarrow{} CH_3CH_3SCH_3 + KX}



### Αναγωγή σουλφοξειδίων

Με αναγωγή αιθυλομεθυλοσουλφοξείδιου από υδροϊώδιο παράγεται αιθυλομεθυλοθειαιθέρας:


\mathrm{CH_3CH_2SOCH_3 + 2HI \xrightarrow{} CH_3CH_2SCH_3 + H_2O + I_2}



## Παράγωγα

### Επίδραση διαλογονούχου υδραργύρου

Με επίδραση διαλογονούχου υδραργύρου (HgX2) παράγονται αιθυλομεθυλοθειοϋδραργιρικά άλατα:


\mathrm{CH_3CH_2SCH_3 + HgX_2 \xrightarrow{} [(CH_3CH_2)(CH_3)S(HgX)]X}



### Επίδραση αλκυλαλογονιδίων

Με επίδραση αλκυλαλογονιδίων (RX) παράγονται άλατα του σουλφωνίου:


\mathrm{CH_3CH_2SCH_3 + RX \xrightarrow{} [R(CH_3CH_2)(CH_3)S]X}



### Οξείδωση προς σουλφοξείδια

Με επίδραση υπεροξείδιου του υδρογόνου οξειδώνονται προς αιθυλομεθυλοσουλοφοξείδιο:


\mathrm{CH_3CH_2SCH_3 + H_2O_2 \xrightarrow{} CH_3CH_2SOCH_3 + H_2O}



## Παραπομπές και παρατηρήσεις


## Πηγές

* Ν. Αλεξάνδρου, *Γενική Οργανική Χημεία*, ΘΕΣΣΑΛΟΝΙΚΗ 1985
* Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
* Ασκήσεις και προβλήματα Οργανικής Χημείας Ν. Α. Πετάση 1982
* Πολυχρόνη Σ. Καραγκιοζίδη: Ονοματολογία οργανικών ενώσεων, Θεσσαλονίκη 1991, Έκδοση Β΄.
* Ν. Αλεξάνδρου, Α. Βάρβογλη, Δ. Νικολαΐδη: Χημεία Ετεροκυκλικών Ενώσεων, Θεσσαλονίκη 1985, Έκδοση Β΄.
* Δ. Νικολαΐδη: Ειδικά κεφάλαια Οργανικής Χημεία, Θεσσαλονίκη 1983.

Κατηγορία:Διαλκυλοθειαιθέρες
Κατηγορία:C3
Γιώργος Καραμίχαλος

Ο ** Γιώργος Καραμίχαλος ** (γεν. 1960) είναι Έλληνας παλαίμαχος ποδοσφαιριστής και νυν προπονητής ποδοσφαίρου. Αγωνίστηκε ως αριστερός επιθετικός σε ομάδες της Α΄, Β΄ και Γ΄ Εθνικής κατά τη δεκαετία του ’80 και στις αρχές της δεκαετίας του ’90. Υπήρξε διεθνής με την Εθνική Ελπίδων και με την ολυμπιακή ομάδα. Ως προπονητής εργάστηκε σε μικρές ομάδες της Μαγνησίας. Το 2009-10 ήταν γενικός αρχηγός στον Ολυμπιακό Βόλου και το 2010-11 προπονεί το Ρήγα Φεραίο Βελεστίνου.

## Ποδοσφαιριστής

Ο Γιώργος Καραμίχαλος γεννήθηκε στο Βόλο. Ξεκίνησε την ποδοσφαιρική του καριέρα στον Ολυμπιακό Βόλου σε πολύ μικρή ηλικία, του οποίου υπήρξε βασικός σκόρερ και το 1981-82 αναδείχθηκε πρώτος σκόρερ στο Βόρειο Όμιλο της Β΄ Εθνικής με 18 γκολ. Τη σεζόν 1982-83 έπαιξε για πρώτη φορά στην Α΄ εθνική κατηγορία με το Μακεδονικό, ο οποίος υποβιβάστηκε έπειτα από μπαράζ, στο οποίο ηττήθηκε με 2-3 από τον Πανιώνιο. Την επόμενη σεζόν επέστρεψε στον Ολυμπιακό Βόλου, για να ξαναβρεθεί στην Α΄ Εθνική το 1984, στον Πανιώνιο. Με την ομάδα της Ν. Σμύρνης αγωνίστηκε για 3,5 σεζόν,ακολούθησε ένα μικρό πέρασμα από την Ξάνθη και το 1988 επέστρεψε στον Ολυμπιακό Βόλου, ο οποίος στο μεταξύ είχε ανέβει στην Α΄ εθνική.

Στα τέλη της καριέρας του έπαιξε επίσης στη Δόξα Βύρωνα και στην Αναγέννηση Καρδίτσας, αλλά το 1994 ξαναγύρισε στον Ολυμπιακό. Είναι ο δεύτερος σκόρερ στην ιστορία του Ολυμπιακού Βόλου με 70 γκολ και ο τρίτος παίκτης σε συμμετοχές με 339 ματς.

### Διεθνής

Ο Καραμίχαλος είχε εμφανίσεις με την Εθνική Ελπίδων, ενώ στις 14 Ιανουαρίου 1987 αγωνίστηκε σε φιλικό αγώνα της ολυμπιακής ομάδας με την Ιταλία, όταν μπήκε ως αλλαγή στο 68΄.

## Προπονητής

Όταν σταμάτησε να αγωνίζεται εργάστηκε ως προπονητής σε διάφορους τοπικούς συλλόγους του Βόλου, όπως στον Κένταυρο Νεάπολης την τριετία 2004-2007. Τις σεζόν 2008-09 και 2009-10 ήταν γενικός αρχηγός στον Ολυμπιακό Βόλου. Το 2010-11 ανέλαβε προπονητής στο Ρήγα Φεραίο Βελεστίνου.

## Καριέρα

* ** Σημείωση** : τα στοιχεία προέρχονται από http://www.rsssf.com/tablesg/grkhist.html#81

## Πηγές

* Ματιές στα σπορ, τεύχη: 1982 ως 1991.
* Όλα για το ποδόσφαιρο ’91.
* http://www.osife.gr/news.php?88
* http://www.rsssf.com/tablesg/grk90.html

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Μακεδονικού
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Βραβείο Μελίνα Μερκούρη

Ο τίτλος **Βραβείο Μελίνα Μερκούρη** μπορεί να αναφέρεται:

*Στο Διεθνές Βραβείο Μελίνα Μερκούρη.
*Στο θεατρικό Θεατρικό βραβείο Μελίνα Μερκούρη.
*Στο Ευρωπαϊκό βραβείο Μελίνα Μερκούρη, που από το 2010 δίνεται στις Πολιτιστικές Πρωτεύουσες της Ευρώπης, κάθε χρονιάς.